בובה ממוכנת
בלילה הזה הייתי בובה ממוכנת; ופניתי ימינה ושמאלה, לכל העברים,; ונפלתי אפיים ארצה ונישברתי לשברים; וניסו לאחות את שברי ביד מאומנת.; ואחר כך שבתי להיות בובה מתוקנת; וכל מנהגי היה שקול וצייתני,; אולם אז כבר הייתי בובה מסוג שני; כמו זמורה חבולה שהיא עוד אחוזה בקנוקנת.; ואחר כך הלכתי לרקוד בנשף המחולות; אך הניחו אותי בחברת חתולים וכלבים; ואלו כל צעדי היו מדודים וקצובים.; והיה לי שיער זהב ועיניים כחולות; והיתה לי שימלה מצבע פרחים שבגן; והיה לי כובע של קש עם קישוט דובדבן.; 